De første deltagere er fundet, men flere må gerne være med. Første forestilling er bygget op omkring Romeo og Julie, med fokus på hvad der kunne være sket, hvis ikke den stormende forelskelse var endt med selvmord. Dramaturg Jens Christian Lauenstein Led er i gang med de første interviews til det nye initiativ på Aalborg Teater.- Vi kan jo digte så meget vi vil som dramatikere, men det bedste er jo at bruge de fantastiske oplevelser, almindelig mennesker kan bidrage med, siger Jens Christian Lauenstein Led, Dramaturg, Aalborg Teater.Formålet med borgerscenen er at tage virkelighedens historier og sætte dem ind i en teatralsk sammenhæng. I dette tilfælde en række nordjyske mennesker, der spæder Romeo og Julie op med deres egne historier. Et af de par, som har budt ind er Anette og Flemming Bagge fra Als ved Hadsund.- Vi er virkelig spændte og glæder os rigtig meget, siger Anette Bagge.Parret der har levet sammen i 55 år frygter ikke at man kommer for tæt på.- Vi har jo en grænse for hvad vi vil fortælle om, men indtil nu er vi ikke nået til den, siger Flemming Bagge.Anette og Flemming Bagge er meget begejstrede, men flere må gerne melde sig. Derfor holder Aalborg Teater en informationsaften den 5. september for dem alle der er nysgerrige og interesserede.- Vi har fundet nogle stykker der vil deltage, men vi kunne godt bruge det dobbelte, så vi håber at der dukker nogen op på torsdag, siger Jens Christian Lauenstein Led, Dramaturg, Aalborg Teater.

Referat:
I disse uger er de første spæde skridt ved at blive taget til landets første borgerscene.